ঢাকা সাংবাদিক ইউনিয়নের সভাপতি শাবান মাহমুদ ডয়চে ভেলেকে বলেন, ‘‘বাংলামেইল একটি ভুয়া খবর ছেপেছে, তাও আবার স্পর্শকাতর একটি বিষয় নিয়ে৷ এমনটা করে তারা দায়িত্বহীনতার পরিচয় দিয়েছে৷ তারা ঐ খবরটি ছেপে সাংবাদিকতার নীতিমালা লঙ্ঘন করেছে৷ তাই তাদের বিরুদ্ধে আইনি ব্যবস্থা নেয়া যেতেই পারে এবং তাই নেয়াও হয়েছে৷ কিন্তু তদন্ত বা আইনি প্রক্রিয়া ছাড়া একটি সংবাদমাধ্যমের অফিসে তালা দেয়া বা বন্ধ করে দেয়া ঠিক হয়নি৷ কোনো ব্যক্তি বা ব্যক্তিবর্গের দায় পুরো প্রতিষ্ঠানের ওপর দেয়া ঠিক না৷''